
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŠAKIŲ RAJONO SAVIVALDYBĖS TERITORIJOJE ESANČIŲ PATALPŲ IR STATINIŲ, KURIE YRA APLEISTI IR NEPRIŽIŪRIMI IR KURIEMS TAIKOMAS SAVIVALDYBĖS TARYBOS PATVIRTINTAS NEKILNOJAMOJO TURTO MOKESČIO TARIFAS, SĄRAŠO TVIRTINIMO

2016 m. rugsėjo 29 d.  Nr. AT-928
Šakiai
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šakių rajono savivaldybės administracijos direktoriaus 2015 m. spalio 30 d. įsakymu Nr. AT-1119 „Dėl patalpų ir statinių, kurie yra apleisti, neprižiūrimi ir nenaudojami, nustatymo tvarkos aprašo patvirtinimo“ patvirtinto Patalpų ir statinių, kurie yra apleisti, neprižiūrimi ir nenaudojami, nustatymo tvarkos aprašo 12 punktu ir rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu:
1. Tvirtinu Šakių rajono savivaldybės teritorijoje esančių patalpų ir statinių, kurie yra apleisti ir neprižiūrimi ir kuriems taikomas savivaldybės Tarybos patvirtintas nekilnojamojo turto mokesčio tarifas, sąrašą (pridedama).
2. Pavedu rajono savivaldybės administracijos Bendrojo skyriaus vedėjai įsakymo 1 punktu patvirtintą sąrašą paskelbti vietinėje spaudoje ir internetinėje svetainėje ne vėliau kaip iki 2016 m. spalio 1 d.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius							Evaldas Sniečkus


Parengė		
Ūkio skyriaus vyresnysis specialistas
Aurimas Staugaitis

